मैं आगे जो कहने जा रहा हूं उसमें थोड़ी सावधानी बरतनी होगी. आप देखिए कि किस तरह माननीय सुप्रीम कोर्ट भारतीय क्रिकेट को साफ-स्वच्छ बनाने की कवायद में उलझता जा रहा है जबकि प्रदर्शन और पैसे दोनों के ही मामले में इस खेल की सेहत पर्याप्त ठीक है. हम एकदिवसीय और टी-20 रैंकिंग में दूसरे स्थान पर हैं, टेस्ट में भले इधर बीच पिछड़े हों लेकिन लगातार एक साल से ज्यादा वक्त तक हाल में ही पहले स्थान पर बने हुए थे.